নিজস্ব প্রতিবেদক, মেদিনীপুর: রাজনৈতিক সন্ত্রাস কেশপুর জুড়ে৷ রাজ্য জুড়ে যে হানাহানির ঘটনা চলছে তাতে ব্যতিক্রম নয় কেশপুর৷ সেখানেও রাজনৈতিক সন্ত্রাসের জলজ্যান্ত চিত্র ফুটে উঠেছিল বুধবারই৷ কেশপুরের সাঁকোটি ও দোগাছিয়া গ্রামে বুধবার সকাল থেকে দফায় দফায় সংঘর্ষের ঘটনা ঘটে৷ বিজেপির অভিযোগ, পুলিশের সহযোগীতা নিয়ে গুলিও চালিয়েছে দুষ্কৃতীরা৷ পাল্টা প্রতিরোধ করেছে বিজেপির কর্মীরা৷ তৃণমূলের দাবি, বিজেপিই পরিকল্পিতভাবে দুটি স্থানে আক্রমণ চালিয়েছে তাদের কর্মীদের ওপর৷ পশ্চিম মেদিনীপুরের কেশপুরে ফের বিজেপি কর্মীকে মারধর ঘিরে উত্তেজনা।
কেশপুরে রাজনৈতিক সন্ত্রাস, বিজেপি কর্মীকে তুলে নিয়ে গিয়ে পেটালো দুষ্কৃতীরা